Protea Guest House | LekkeSlaap
Protea Gastehuis skuil in die hartjie van Knysna, in die woonbuurt Paradise. Ons het 3 houtkothuise in 'n groot subtropiese tuin met lieflike uitsigte oor Knysna se strandmeer.
Loerie Kothuis het 2 slaapkamers, 2 badkamers, 'n woonkamer en 'n ruim sondek met braaigeriewe. Loerie Kothuis bied verblyf aan 4 gaste en is geksik vir 'n gesin met kinders. Glasogie en Suikerbekkie het elkeen slaapplek vir 2 mense en beskik oor sondekke en braaigeriewe. Hierdie 2 eenhede is nie geskik vir kinders nie. Elke kothuis is toegerus met 'n yskas, waaier, verwarmer, radio, koffie- en teemaakgeriewe, haardroër, patio. Loerie het DStv en Glasogie en Suikerbekkie het albei OpenView TV (dit is ongeveer 30 kanale en sluit eTV en BBC-nuus in). Daar is gratis parkeerplek op die perseel en gratis onbeperkte WiFi van 50 Mbps.
Protea Guest House is in 'n stil doodloopstraat sonder verkeer. Geniet gerus die subtropiese tuin en die volop voëllewe. Daar is gereeld blouapies en Knysna Loeries op die perseel.